ປະຊາຄົມຊາວຫວຽດນາມອາໄສຢູ່ ອັງໂກລາ ຈັດຕັ້ງ ວັນບຸນວິສາຂະບູຊາ ຢ່າງສົມກຽດ
(VOVWORLD) -ວັນທີ 15 ກໍລະກົດ,ຢູ່ນະຄອນຫຼວງ Luanda ຂອງອັງໂກລາ, ສະມາຄົມພຸດທະສາສະໜາຫວຽດນາມ ປະຈໍາ ອັງໂກລາ ໄດ້ຈັດຕັ້ງ ວັນບຸນວິສາຂະບູຊາ ພສ 2562 ແລະ ພິທີພາວະນາຂໍໃຫ້ມີຄວາມສະຫງົບສຸກຂຶ້ນ ຢ່າງສົມກຽດ.
ທີ່ພິທີ, ພະອາຈານ ທິກມິງເຫວ້ ໄດ້ສອນກ່ຽວກັບຄໍາສອນຂອງພຸດທະສາສະໜາ, ແນວຄິດຂອງພະພຸດທະເຈົ້າຄື ຄວາມສັນຕິພາບ, ການໃຫ້ອະໄພ, ຄວາມສະເໝີພາບ ແລະຄວາມກົມກຽວກັບທໍາມະຊາດ. ພະອາຈານໄດ້ຮຽກຮ້ອງໃຫ້ ພຸດທະສາສະນິກະຊົນ ແລະ ປະຊາຄົມຊາວຫວຽດນາມອາໄສຢູ່ ອັງໂກລາ ຈົ່ງເສີມຂະຫຍາຍມູນເຊື້ອສາມັກຄີ, ການຊ່ວຍເຫຼືອເຊິ່ງກັນແລະກັນ; ເຊື່ອມຕົວເຂົ້າກັບສົງຄົມ ແລະບ້ານເມືອງປະຈໍາຖິ່ນ; ທໍາຄວາມດີ, ສັດຊື່ບໍລິສຸດ, ສ້າງພາບພົດທີ່ສວຍງາມຂອງຊາວຫວຽດນາມຕໍ່ເພື່ອນມິດ ອັງໂກລາ ແລະ ຍາມໃດກໍອວ່າຍໜ້າເມືອຫາປະເທດຊາດ. ບັນດາ ພຸດທະສາສະນິກະຊົນເຂົ້າຮ່ວມ ວັນບຸນວິສາຂະບູຊາ ກໍໄດ້ພ້ອມກັນທໍາພິທີຖະຫວາຍທູບທຽນ, ສົງນໍ້າພະ ແລະ ພາວະນາຂໍໃຫ້ປະເທດຊາດຈະເລີນ ຮຸ່ງເຮືອງ ແລະ ປະຊາຊົນມີຄວາມສະຫງົບສຸກ.
ນີ້ແມ່ນການເຄື່ອນໄຫວຂອງສະຖານທູດຫວຽດນາມ ປະຈໍາ ອັງໂກລາ ສົມທົບກັບສະມາຄົມພຸດທະສາສະໜາຫວຽດນາມ ປະຈໍາ ອັງໂກລາ ຈັດຕັ້ງຂຶ້ນ ເພື່ອ ສະໜອງຄວາມເຫຼື້ອມໃສ, ຄວາມເຊື່ອຖືດ້ານສາສະໜາຂອງປະຊາຄົມຊາວຫວຽດນາມ ອາໄສຢູ່ ອັງໂກລາ ກໍຄືສ້າງສະພາບແວດລ້ອມເພື່ອເຮັດໃຫ້ບັນດາສະມາຊິກໃນປະຊາຄົມ ມີຄວາມສະໜິດຕິດພັນກັນເປັນຢ່າງດີ.